Latvia

Latvia sijaitsee Eurooppassa.

Kaupungit

 * Riika
 * Cēsis
 * Daugavpils
 * Jelgava
 * Liepaja
 * Rēzekne
 * Ventspils

Muut kohteet

 * Jurmalan puutarhakaupunki ja uimarannat on pakko nähdä. Kätevimmin Jurmalaan pääsee Riiasta junalla.

Lentokoneella
Yhteydet Suomen ja Latvian välillä ovat hyvät. Finnairilla on kaksi päivittäistä lentoa Riikan kansainväliselle lentoasemalle. Lisäksi Air Baltic lentää Helsingistä ja Tampereelta Riikaan useamman kerran päivässä ja muutaman kerran viikossa myös Oulusta ja Turusta. Halpalentoyhtiö Ryan Airilla Riikaan pääsee Tampereelta lähes päivittäin.

Autolla
Riikaan ja muualle Latviaan pääsee Tallinnasta autolla hyväkuntoista Via Balticaa pitkin. Autoilijan kannattaa noudattaa nopeusrajoituksia, sillä ratsiat ovat yleisiä. Latvialaisilla on tosin tapana varoittaa poliiseista väläyttelemällä ajovaloja. Riikan lähellä tie on verrattavissa suomalaiseen leveäkaistatiehen, jossa annetaan tilaa ohittajille ajamalla oikeassa reunassa. Tiellä liikkuu myös vaarallisesti pyöräilijöitä, joiden kanssa kannattaa olla tarkkana erityisesti risteyksissä.

Bussilla
Tallinnan linja-autoasemalta ja satamista bussiyhteyksiä Latviaan tarjoavat Eurolines ja Ecolines. Bussit ovat siistejä ja matka sujuu nopeasti ilman rajamuodollisuuksia.

Puhu
Indoeurooppalaiseen kieliperheeseen kuuluva latvia on maan virallinen kieli, mutta myös venäjää puhutaan yleisesti. Riiassa asiointi sujuu nykyisin vaivattomasti myös englanniksi, mutta maaseudulla tulee toimeen yleensä ainoastaan latvialla tai venäjällä.


 * Paldies = Kiitos
 * Labdien = Hyvää päivää

Osta
Meripihkakoruja ja erilaisia laadukkaita käsitöitä myydään kaikkialla. Latvia on tunnettu myös juustoistaan ja hunajastaan sekä Laima-suklaastaan. Riiassa on myös liikkeitä, joissa myydään maailman huippusuunnittelijoiden muotia ja upeita kenkiä.

Hintataso
Riian hintataso on muuta maata kalliimpaa. Paikalliset tuotteet ovat edullisempia kuin tuontitavarat.

Pysy turvassa
Etenkin Riiassa, mutta myös muualla Latviassa kannattaa varoa taskuvarkaita.

Autovarkaudet ovat yleistyneet viime aikoina. Kohdeautot ovat usein 1990-luvun helposti murrettavia autoja tai nykyaikaisia luksusautoja. Viime aikoina BMW- ja Honda-merkkiset autojen ajonestoja on murrettu väärennetyillä avauskoodeilla. Paras tapa suojata autoaan on jättää se mahdollisimman usein vartioituun pysäköintihalliin, lukitsemalla se asianmukaisesti ja ottamalla arvoesineet mukaan.

Ota yhteyttä
Latvia Eurooppa/Latvia/

Letònia Lettland Latvia Latvio Letonia Lettonie Lettország Lettonia ラトビア Letland Łotwa Letônia Letonia Латвия Lettland wts:Category:Latvia